
22-TA-3791: Rīkojuma projekts (Vispārīgais)
Par valstij piekrītošā nekustamā īpašuma “Purmalas”, Ļaudonas pagastā, Madonas novadā domājamās daļas nostiprināšanu zemesgrāmatā uz valsts vārda un pārdošanu
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
2. Vienlaikus ar īpašuma tiesību nostiprināšanu zemesgrāmatā pilnvarot sabiedrību ar ierobežotu atbildību "Publisko aktīvu pārvaldītājs Possessor" iesniegt zemesgrāmatai nostiprinājuma lūgumu dzēst nekustamajam īpašumam reģistrēto atzīmi par aresta uzlikšanu.
	Iebildums (FM - 27.02.2023.)
Rīkojuma projekta 2.punktā paredzēts Ministru kabinetam pilnvarot sabiedrību ar ierobežotu atbildību "Publisko aktīvu pārvaldītājs Possessor" iesniegt zemesgrāmatai nostiprinājuma lūgumu dzēst nekustamajam īpašumam reģistrēto atzīmi par aresta uzlikšanu.
Ņemot vērā, ka mantas aresta atcelšanas regulējums noteikts Kriminālprocesa likumā, tiesiskās skaidrības nodrošināšanai, lūdzam, skaidrot uz kāda tiesiskā pamata (minot konkrētu tiesību normu), Ministru kabinetam rīkojuma projektā ir noteikta kompetence pilnvarot sabiedrību ar ierobežotu atbildību "Publisko aktīvu pārvaldītājs Possessor" iesniegt zemesgrāmatai nostiprinājuma lūgumu dzēst nekustamajam īpašumam reģistrēto atzīmi par aresta uzlikšanu. 
Vienlaikus, ņemot vērā, ka anotācijā ir atsauce uz Augstākās tiesas Krimināllietu tiesu palātas 2008.gada 27.februāra lēmumu  krimināllietā Nr.11819001006 un Vidzemes apgabaltiesas 2009.gada 25.februāra spriedumu lietā Nr.C05039908/146/09 , aicinām rīkojuma projekta paskaidrojošajiem dokumentiem pievienot iepriekš minēto lēmumu un spriedumu.
Piedāvātā redakcija
-
	Ņemts vērā
Civiltiesas spriedums nav bijis lietas materiālos, kad tika pārņemts no VID, bet krimināltiesu spriedumu noraksti ir pievienoti pie papildu dokumentiem, kā arī anotācijas 1.3. risinājuma aprakstā ir papildinājums:
Papildus pie saskaņošanas norādāms, ka šajā posmā Possessor vajag iesniegt nostiprinājuma lūgumu par aizlieguma atzīmes dzēšanu, jo ir jānovērš tehniska neatbilstība. Vispārīgi pie pirmreizējas pārņemšanas VID organizē arī zemesgrāmatā reģistrēto arestu noņemšanas reģistrēšanu atbilstoši Noziedzīgi iegūtas mantas konfiskācijas izpildes likuma 37. panta 12.daļai un Zemesgrāmatu likuma 57. pantam. Konkrētajā gadījumā atzīmes joprojām formāli ir palikušas un tādējādi tās ir nepieciešams noņemt atbilstoši KPL 356. panta 1.1 daļai un Adminsitratīvā procesa likuma 15. panta 12. daļai (juridiskās obstrukcijas aizlieguma principam), paredzot kā procesuāli efektīvāko risinājumu Possessor kompetenci veikt nepieciešamo ierakstu dzēšanas pieprasīšanu, jo šāda atzīme par valsts īpašumu vairs nav aktuāla un kādam tehniski jābūt šādas formalitātes izpildītājam.
	2. Vienlaikus ar īpašuma tiesību nostiprināšanu zemesgrāmatā pilnvarot sabiedrību ar ierobežotu atbildību "Publisko aktīvu pārvaldītājs Possessor" iesniegt zemesgrāmatai nostiprinājuma lūgumu dzēst nekustamajam īpašumam reģistrēto atzīmi par aresta uzlikšanu.

	2.
	Rīkojuma projekts
3. Saskaņā ar Publiskas personas mantas atsavināšanas likuma 5. panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" pārdot nekustamo īpašumu izsolē.
	Iebildums (FM - 12.01.2023.)
Ar rīkojuma projekta 3.punktu paredzēts saskaņā ar Publiskas personas mantas atsavināšanas likuma 5.panta pirmo daļu dot Ministru kabineta atļauju sabiedrībai ar ierobežotu atbildību "Publisko aktīvu pārvaldītājs Possessor" pārdot izsolē nekustamo īpašumu “Purmalas” (nekustamā īpašuma kadastra Nr.7070 004 0030) - zemes vienības (zemes vienības kadastra apzīmējums 7070 004 0030) 17,1 ha platībā, zemes vienības (zemes vienības kadastra apzīmējums 7070 004 0031)  9,2 ha platībā, dzīvojamās mājas (būves kadastra apzīmējums 7070 004 0030 001) un palīgēkas (būves kadastra apzīmējums 7070 004 0030 002) - Ļaudonas pagastā, Madonas novadā, ½ domājamo daļu (turpmāk – nekustamais īpašums).
Atbilstoši rīkojuma projekta paskaidrojošajos dokumentos pievienotajai Nekustamā īpašuma valsts kadastra informācijas sistēmas izdrukai nekustamā īpašuma sastāvā ietilpstošās zemes vienības (zemes vienības kadastra apzīmējums 7070 004 0030) platībā cita starpā ir meža zeme (8,8 ha).
Vēršam uzmanību, ka valsts meža zemes atsavināšanas nosacījumi ir noteikti speciālajā likumā - Meža likumā. 
Saskaņā ar Meža likuma 44.panta ceturtajā daļā noteikto, atsevišķos gadījumos zemesgrāmatā ierakstītās valsts meža zemes atsavināšanu vai privatizāciju var atļaut ar ikreizēju Ministru kabineta rīkojumu.
Ņemot vērā minēto tiesiskās skaidrības nodrošināšanai lūdzam rīkojuma projekta 3.punktu papildināt ar atsauci uz atbilstošām Meža likuma normām.
Piedāvātā redakcija
-
	Ņemts vērā
Jaunā redakcija: 3. Saskaņā ar Meža likuma 44.panta ceturtās daļas 7.punktu un Publiskas personas mantas atsavināšanas likuma 5. panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" pārdot nekustamo īpašumu izsolē.
	3. Saskaņā ar Meža likuma 44.panta ceturtās daļas 7.punktu un Publiskas personas mantas atsavināšanas likuma 5. panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" pārdot nekustamo īpašumu izsolē.

	3.
	Anotācija (ex-ante)
1.1. Pamatojums
	Iebildums (FM - 12.01.2023.)
Ar rīkojuma projekta 3.punktu paredzēts saskaņā ar Publiskas personas mantas atsavināšanas likuma (turpmāk - Atsavināšanas likums) 5.panta pirmo daļu atļaut sabiedrībai ar ierobežotu atbildību "Publisko aktīvu pārvaldītājs Possessor" pārdot izsolē valstij piekrītošo ½ domājamo daļu no nekustamā īpašumu “Purmalas” (nekustamā īpašuma kadastra Nr.7070 004 0030) - Ļaudonas pagastā, Madonas novadā.
Atbilstoši anotācijas 1.1.apakšsadaļā norādītajam viens no rīkojuma projekta izstrādes pamatojums ir Civillikuma 1073.panta pirmā daļa.
Civillikuma 1073.panta pirmā daļa noteic, ja kāds nekustama īpašuma kopīpašnieks atsavina savu daļu personai, kura nav kopīpašnieks, tad pārējiem kopīpašniekiem divu mēnešu laikā, skaitot no pirkuma līguma noraksta saņemšanas, pieder pirmpirkuma tiesība (2060. p. 2. d. un 2062. p.), bet gadījumos, kad pirmpirkuma tiesību nav bijis iespējams izlietot atsavinātāja vainas dēļ - izpirkuma tiesība (1381. un turpm. p.).
Vēršam uzmanību, ka Atsavināšanas likuma 14.pants paredz nosacījumus publiskas personas mantas (nekustamā īpašuma) atsavināšanai, ja tai ir pirmpirkuma tiesīgās personas (Atsavināšanas likuma 4.panta ceturtajā daļā minētās personas).
Ņemot vērā minēto lūdzam anotāciju papildināt ar skaidrojumu par pirmpirkumtiesību piemērošanu atbilstoši Atsavināšanas likuma regulējumam.
Piedāvātā redakcija
-
	Ņemts vērā
Anotācijā izņemta  norāde uz Civillikuma 1073. pantu, lai uzliktu uzsvaru uz papildinātajā teikumā minēto: "Vienlaikus ar sludinājumu kopīpašniekam kā pirmpirkuma tiesīgai personai tiks nosūtīts paziņojums par izsoli, norādot kārtību kādā  šīs tiesības izmantojamas, ievērojot arī Atsavināšanas likuma 14. panta nosacījumus.".
	1.1. Pamatojums

	4.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 31.03.2023.)
No papildus pievienotajiem dokumentiem tiesību aktā ir secināms, ka ar tiesas spriedumu personai mantas konfiskācija ir piemērota kā papildsods par KL 320.panta trešajā daļā izdarīto noziedzīgo nodarījumu. Tas nozīmē, ka mantas konfiskācija ir vērsta uz personas legāli iegūtās mantas konfiskāciju un šajā gadījumā nav runa par noziedzīgi iegūtu mantu, līdz ar to, nepieciešams precizēt 1.3. sadaļā “Pašreizējā situācija” un “Risinājuma apraksts” ietvertās atsauces, kas attiecas uz noziedzīgi iegūto mantu. Lūgums dzēst frāzi “Vispārīgi pie pirmreizējas pārņemšanas VID organizē arī zemesgrāmatā reģistrēto arestu noņemšanas reģistrēšanu atbilstoši Noziedzīgi iegūtas mantas konfiskācijas izpildes likuma 37. panta 12.daļai” un “tādējādi tās ir nepieciešams noņemt atbilstoši KPL 356. panta 1.1 daļai”, ņemot vērā, ka tas neatbilst attiecīgajai situācijai.

Tā kā tiesību aktā norādītajā gadījumā personai mantas konfiskācija piemērota kā sods, līdz ar to piemērojams Kriminālprocesa likuma regulējums par mantiska rakstura nolēmumu nodošanu izpildē attiecībā uz legāli iegūto mantu. Šajā gadījumā atbilstoši KPL 634.1 panta pirmās daļas 1. punktam mantas konfiskāciju kā papildsodu izpilda zvērināts tiesu izpildītājs. (nav piemērojama atsauce uz KPL 634.1. panta piektās daļas 3.punktu) Saskaņā ar šā panta vienpadsmito daļu nolēmums par mantas konfiskāciju kā papildsodu vai kā piespiedu ietekmēšanas līdzekli, kā arī nolēmums par cietušā labā piedzenamo kaitējuma kompensāciju vai par noziedzīga nodarījuma izdarīšanas priekšmeta vērtības piedziņu izpildāms Civilprocesa likumā (turpmāk - CPL) noteiktajā kārtībā. Šajā sakarā izpilde notiek atbilstoši CPL 618.1 pantam.
Tā kā atbilstoši aprakstītajai situācijai nekustamais īpašums jau ir nonācis Valsts ieņēmumu dienesta īpašumā, tad teorētiski zvērinātam tiesu izpildītājam bija jānoņem nekustamajam īpašumam uzliktais arests, taču tiesību akta lietā pievienotajā Nodalījuma norakstā ir norādīts, ka nekustamajam īpašumam ir uzlikt apgrūtinājums pamatojoties uz minēto tiesa spriedumu, lai nodrošinātu papildsoda izpildi.

Neskatoties uz to, ka zvērināts tiesu izpildītājs nav noņēmis arestu nekustamajam īpašumam, Ministru kabineta rīkojuma 2. punktā noteikt Posessor tiesības lūgt aresta noņemšanu var saskaņā ar Zemesgrāmatu likuma 57.pantu.
Piedāvātā redakcija
-
	Ņemts vērā
Anotācijas 1.3. pašreizējās situācijas aprakstā izņemta norāde uz KPL un risinājuma aprakstā precizēta pēdējā rindkopa:
Papildus pie saskaņošanas norādāms, ka šajā posmā Possessor vajag iesniegt nostiprinājuma lūgumu par aizlieguma atzīmes dzēšanu, jo ir jānovērš tehniska neatbilstība, kad zemesgrāmatā nav veikta aresta noņemšanas reģistrēšana. Konkrētajā gadījumā atzīmes joprojām formāli ir palikušas un tādējādi tās ir nepieciešams noņemt atbilstoši Zemesgrāmatu likuma 57. pantam un Administratīvā procesa likuma 15. panta 12. daļai (juridiskās obstrukcijas aizlieguma principam), uzticot Possessor veikt dzēšanas pieprasījumu kā procesuāli efektīvāko risinājumu valsts kā īpašnieka uzdevumā, jo šāda atzīme par valsts īpašumu vairs nav aktuāla un kādam tehniski jābūt šādas formalitātes izpildītājam.
	1.3. Pašreizējā situācija, problēmas un risinājumi

	5.
	Rīkojuma projekts
1. Sabiedrībai ar ierobežotu atbildību "Publisko aktīvu pārvaldītājs Possessor" nostiprināt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā valsts īpašuma tiesības uz nekustamā īpašuma “Purmalas” (nekustamā īpašuma kadastra Nr. 7070 004 0030) - zemes vienības (zemes vienības kadastra apzīmējums 7070 004 0030) 17,1 ha platībā, zemes vienības (zemes vienības kadastra apzīmējums 7070 004 0031)  9,2 ha platībā, dzīvojamās mājas (bīuves kadastra apzīmējums 7070 004 0030 001) un palīgēkas (būvers kadastra apzīmējums 7070 004 0030 002) - Ļaudonas pagastā, Madonas novadā, ½ domājamo daļu (turpmāk – nekustamais īpašums).
	Priekšlikums (TM - 03.05.2023.)
Lūgums izlabot pārrakstīšanās kļūdas vārdam būves (tekstā lietots bīuves un būvers) iekāvās par kadastra apzīmējumiem. 
Piedāvātā redakcija
-
	Ņemts vērā
Rediģēts.
	1. Sabiedrībai ar ierobežotu atbildību "Publisko aktīvu pārvaldītājs Possessor" nostiprināt zemesgrāmatā uz valsts vārda sabiedrības ar ierobežotu atbildību "Publisko aktīvu pārvaldītājs Possessor" personā valsts īpašuma tiesības uz nekustamā īpašuma “Purmalas” (nekustamā īpašuma kadastra Nr. 7070 004 0030) - zemes vienības (zemes vienības kadastra apzīmējums 7070 004 0030) 17,1 ha platībā, zemes vienības (zemes vienības kadastra apzīmējums 7070 004 0031)  9,2 ha platībā, dzīvojamās mājas (būves kadastra apzīmējums 7070 004 0030 001) un palīgēkas (būves kadastra apzīmējums 7070 004 0030 002) - Ļaudonas pagastā, Madonas novadā, ½ domājamo daļu (turpmāk – nekustamais īpašums).

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 31.03.2023.)
Lūdzam izvērtēt un skaidrot tiesisko pamatu atsauces uz Noziedzīgi iegūtas mantas konfiskācijas izpildes likuma 37.panta divpadsmito daļu un Kriminālprocesa likuma 356. panta 1.1 daļu iekļaušanai anotācijā, ņemot vērā, ka no anotācijā ietvertās informācijas un pievienotajiem spriedumiem, secināms, ka nekustamais īpašums “Purmalas” (nekustamā īpašuma kadastra numurs 70700040030) -  Ļaudonas pagastā, Madonas novadā, nav noziedzīgā ceļā iegūta manta.
Piedāvātā redakcija
-
	Ņemts vērā
Atbilstoši arī Tieslietu ministrijas atzinumam precizēta anotācija, 1.3. risinājuma apraksta pēdējā rindkopa skan šādi:
Papildus pie saskaņošanas norādāms, ka šajā posmā Possessor vajag iesniegt nostiprinājuma lūgumu par aizlieguma atzīmes dzēšanu, jo ir jānovērš tehniska neatbilstība, kad zemesgrāmatā nav veikta aresta noņemšanas reģistrēšana. Konkrētajā gadījumā atzīmes joprojām formāli ir palikušas un tādējādi tās ir nepieciešams noņemt atbilstoši Zemesgrāmatu likuma 57. pantam un Administratīvā procesa likuma 15. panta 12. daļai (juridiskās obstrukcijas aizlieguma principam), uzticot Possessor veikt dzēšanas pieprasījumu kā procesuāli efektīvāko risinājumu valsts kā īpašnieka uzdevumā, jo šāda atzīme par valsts īpašumu vairs nav aktuāla un kādam tehniski jābūt šādas formalitātes izpildītājam.
	1.3. Pašreizējā situācija, problēmas un risinājumi

	7.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 31.03.2023.)
Rīkojuma projekta 2.punktā noteikts, ka  vienlaikus ar īpašuma tiesību nostiprināšanu zemesgrāmatā pilnvarot sabiedrību ar ierobežotu atbildību "Publisko aktīvu pārvaldītājs Possessor" iesniegt zemesgrāmatai nostiprinājuma lūgumu dzēst nekustamajam īpašumam reģistrēto atzīmi par aresta uzlikšanu.
Tiesiskās skaidrības nodrošināšanai, lūdzam anotācijā skaidrot, kādēļ nekustamam īpašuma uzliktās atzīmes par aresta uzlikšanu dzēšanai no zemesgrāmatas nepieciešams Ministru kabineta pilnvarojums, vai, ja šāds skaidrojums netiek rasts, aicinām attiecīgi precizēt arī rīkojuma projektu.
Piedāvātā redakcija
-
	Ņemts vērā
Atbilstoši arī Tieslietu ministrijas atzinumam precizēta anotācija, 1.3. risinājuma apraksta pēdējā rindkopa skan šādi (Possessor tiek nozīmēts kā izpildītājs tam, ko neizdarījā iepriekš ZTI valsts vajadzībām):
Papildus pie saskaņošanas norādāms, ka šajā posmā Possessor vajag iesniegt nostiprinājuma lūgumu par aizlieguma atzīmes dzēšanu, jo ir jānovērš tehniska neatbilstība, kad zemesgrāmatā nav veikta aresta noņemšanas reģistrēšana. Konkrētajā gadījumā atzīmes joprojām formāli ir palikušas un tādējādi tās ir nepieciešams noņemt atbilstoši Zemesgrāmatu likuma 57. pantam un Administratīvā procesa likuma 15. panta 12. daļai (juridiskās obstrukcijas aizlieguma principam), uzticot Possessor veikt dzēšanas pieprasījumu kā procesuāli efektīvāko risinājumu valsts kā īpašnieka uzdevumā, jo šāda atzīme par valsts īpašumu vairs nav aktuāla un kādam tehniski jābūt šādas formalitātes izpildītājam.
	1.3. Pašreizējā situācija, problēmas un risinājumi

	8.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.01.2023.)
Augstākās tiesas Krimināllietu tiesu palāta 2008.gada 27.februārī krimināllietā Nr.11819001006 nolēma rīkojuma projektā minēto nekustamo īpašumu “Purmalas” (kadastra numurs 70700040030) - Ļaudonas pagastā, Madonas novadā (turpmāk – Nekustamais īpašums), konfiscēt valsts labā. Nolēmums stājās likumīgā spēkā 2008.gada 22.aprīlī.
Saskaņā ar rīkojuma projekta paskaidrojošajos dokumentos pievienotā nekustamā īpašuma zemesgrāmatas nodalījuma noraksta 2.daļas II iedas 3.1.apakšpunktu pamatojoties uz 2006.gada 13.marta lēmumu par aresta uzlikšanu mantai nekustamajam īpašumam ir nostiprināta atzīme - saskaņā ar KPL 361.pantu nodrošināta iespējamā mantas konfiskācija krimināllietā.
Atbilstoši anotācijā norādītajam un rīkojuma projekta paskaidrojošajos dokumentos pievienotajam zemesgrāmatas nodalījuma norakstam īpašuma tiesības sprieduma spēkā stāšanās brīdī zemesgrāmatā bija nostiprinātas personai, kurai piemērota mantas konfiskācija krimināllietā (šai personai īpašumtiesības zemesgrāmatā reģistrētas līdz 2009.gada 20.aprīlim), tomēr ar Vidzemes apgabaltiesas 2009.gada 25.februāra spriedumu lietā Nr.C05039908/146/09 īpašuma tiesības uz nekustamā īpašuma ½ domājamo daļu nostiprinātas citai privātpersonai un līdz ar to par valstij piekritīgu atzīstama nekustamā īpašuma ½ domājamā daļa.
Lūdzam anotāciju papildināt ar skaidrojumu par apstākļiem uz kā pamata 1/2 no nekustamā īpašuma, kas ar 2008.gadā noplēmumu ir konfiscēt valsts labā, ir nonākusi citas privātpersonas īpašumā.
Piedāvātā redakcija
-
	Ņemts vērā
Papildināts ar teikumu: Ievērojot valsts varas dalīšanas principu un to, ka atsavināšanas procesa ietvaros nav arī kompetence pārvērtēt kriminālprocesā vai tiesvedībās veiktās darbības un lēmumus, Possessor kā pēctecīgs labticīgais ieguvējs atbilstoši Valsts pārvaldes iekārtas likuma 10. panta ceturtajai daļai pieņēma Nekustamo īpašumu tādā apmērā, kādā Valsts ieņēmumu dienests to bija virzījis nodošanai bez tālākas informācijas par tiesiskajiem apstākļiem saistībā ar otru tiesas spriedumu, uz kā pamata otra puse ir nonākusi citas privātpersonas īpašumā.
	1.3. Pašreizējā situācija, problēmas un risinājumi

	9.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.01.2023.)
Anotācijas 1.3.apakšsadaļā "Pašreizējā situācija" norādīts, ka Zemkopības ministrija ir sniegusi viedokli, ka nekustamā īpašuma sastāvā esošā zemes vienība ar kadastra apzīmējumu 70700040030 ir apbūvēta, tās pārņemšana Meža likumā noteiktās valsts meža apsaimniekošanas un aizsardzības funkcijas nodrošināšanai nav lietderīga.
Aicinām rīkojuma projekta paskaidrojošajos dokumentos pievienot Zemkopības ministrijas sniegto viedokli.
Piedāvātā redakcija
-
	Ņemts vērā
Pievienota kā papildu dokuments.
	1.3. Pašreizējā situācija, problēmas un risinājumi

	10.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.01.2023.)
Aicinām anotācijas 1.3.apakšsadaļā "Pašreizējā situācija" precizēt atsauci uz Kriminālprocesa likuma normu (634.1 pants nevis 634.1 pants).
 
Piedāvātā redakcija
-
	Ņemts vērā
Rediģēts uz 634.1 panta
	1.3. Pašreizējā situācija, problēmas un risinājumi

	11.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 12.01.2023.)
Anotācijas 1.3.apakšsadaļā "Risinājuma apraksts" norādīta informācija par rīkojuma projekta izsludināšanu Valsts sekretāru sanāksmē atbilstoši Ministru kabineta 2011.gada 1.februāra noteikumu Nr.109 "Kārtība, kādā atsavināma publiskās personas manta" (turpmāk - Mk noteikumi Nr.109) 12.punktam.
Ievērojot, ka Ministru kabineta rīkojumu projekti vairs netiek izsludināti Valsts sekretāru sanāksmē, bet tiek izsludināti Vienotajā tiesību aktu projektu izstrādes un saskaņošanas portālā, lūdzam precizēt anotācijā norādīto informāciju, proti, norādīt, ka MK noteikumu Nr.109 12.punktā noteiktais pienākums noskaidrot, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, tiek nodrošināts rīkojuma projektu izsludinot Vienotajā tiesību aktu projektu izstrādes un saskaņošanas portālā.
Piedāvātā redakcija
-
	Ņemts vērā
Rediģētā teikuma redakcija: Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punktā noteiktais, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, tiek nodrošināts rīkojuma projektu izsludinot Vienotajā tiesību aktu projektu izstrādes un saskaņošanas portālā.
	1.3. Pašreizējā situācija, problēmas un risinājumi

	12.
	Anotācija (ex-ante)
8.1.13. uz datu aizsardzību
	Priekšlikums (FM - 31.03.2023.)
Ievērojot Informācijas atklātības likuma noteikto regulējumu, lūgums izvērtēt vai sadaļā "Papildu dokumenti" pievienotajiem dokumentiem (tiesas spriedumiem), kuri satur fizisku personu datus būtu nosakāms ierobežotas pieejamības statuss.
Piedāvātā redakcija
-
	Ņemts vērā
Izvērtēts atbilstoši datu apstrādes nosacījumiem, saglabājot statusu, jo datne nav paredzēta publicēšanai un gan ieraksti zemesgrāmatā, gan tiesas process ir publiski, kā arī apstrāde tiek paredzēta, ciktāl nepieciešama iesaistīto valsts iestāžu funkciju izpildei.
	8.1.13. uz datu aizsardzību

	13.
	Anotācija (ex-ante)
8.1.13. uz datu aizsardzību
	Priekšlikums (FM - 31.03.2023.)
Ņemot vērā, ka tiesību aktam pievienotie "Papildu dokumenti" (tiesas spriedumi) satur fizisku personu datus, lūdzam aizpildīt anotācijas 8.1.13.sadaļu. 
Piedāvātā redakcija
-
	Ņemts vērā
Papildināts: Saskaņošanas procesam šajā sadaļā tiek norādīts, ka konkrētās lietas personu datus saturošā informācija un dokumenti pievienoti skatīšanai saskaņošanā, bet ne publicēšanai. Projekts skar datu aizsardzību un nodrošina samērīgu datu apstrādi, ciktāl valsts funkciju nodrošināšanai tiek apstrādāti fizisko personu dati saistībā ar publisko reģistru un aktīvu pārvaldību atbilstoši Vispārīgās datu aizsardzības regulas 6. panta 1. punkta "e" apakšpunktam, pildot likumīgo uzdevumu un pilnvarojumu.
	8.1.13. uz datu aizsardzību

	14.
	Anotācija (ex-ante)
8.1.14. uz diasporu
	Priekšlikums (FM - 03.05.2023.)
Ņemot vērā, ka Tiesību aktu portāla lietotāju loks pārsniedz to personu loku, kuram attiecīgais tiesību akta projekts nodots saskaņošanai, lūdzam izvērtēt vai sadaļai "Papildu dokumenti" pievienotie dokumenti (tiesas spriedumi), kuri satur fizisku personu datus, noformēti atbilstoši  personu datu aizsardzības normatīvo regulējumu un nepieciešamības gadījumā piemērot IP statusu. 
Piedāvātā redakcija
-
	Ņemts vērā
Izvērtēts un publisko ierakstu vai spriedumu kontekstā datnes nepublicēšana (pieejamība tikai atzinumu sniedzējiem) atzīta par atbilstīgu gan prasībām, gan līdzšinējai iztrādes praksei.
	8.1.14. uz diasporu



